CELEX: 32016R0959
Language: fi
Date: 2016-05-17 00:00:00
Title: Komission täytäntöönpanoasetus (EU) 2016/959, annettu 17 päivänä toukokuuta 2016, tiedon ilmaisevien markkinaosapuolten käyttöön tarkoitettuja järjestelmiä ja ilmoitusmalleja sekä kirjattavien tietojen muotoa koskevista markkinoiden tunnusteluun liittyvistä Euroopan parlamentin ja neuvoston asetuksen (EU) N:o 596/2014 mukaisista teknisistä täytäntöönpanostandardeista (ETA:n kannalta merkityksellinen teksti)

17.6.2016   
            
            
               FI
            
            
               Euroopan unionin virallinen lehti
            
            
               L 160/23
            
         KOMISSION TÄYTÄNTÖÖNPANOASETUS (EU) 2016/959,
   annettu 17 päivänä toukokuuta 2016,
   tiedon ilmaisevien markkinaosapuolten käyttöön tarkoitettuja järjestelmiä ja ilmoitusmalleja sekä kirjattavien tietojen muotoa koskevista markkinoiden tunnusteluun liittyvistä Euroopan parlamentin ja neuvoston asetuksen (EU) N:o 596/2014 mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 596/2014 (1) ja erityisesti sen 11 artiklan 10 kohdan kolmannen alakohdan,
   sekä katsoo seuraavaa:
   
               (1)
            
            
               Tiedon ilmaisevat markkinaosapuolet ovat velvolliset pitämään kirjaa markkinoiden tunnustelun tarkoituksessa tapahtuvasta tietojen välittämisestä niiden ja kaikkien markkinoiden tunnustelun vastaanottavien henkilöiden välillä. Tällaisen tietojen kirjaamisen avulla tiedon ilmaisevien markkinaosapuolten on helpompi antaa toimivaltaisille viranomaisille näyttöä asianmukaisesta toiminnasta, erityisesti siltä varalta, että tiedot muuttuvat luonteeltaan markkinoiden tunnustelun jälkeen tai että toimivaltaisen viranomaisen pitää tarkistaa tietojen luokitteluprosessi. Siksi kaikki tällaiset kirjatut tiedot olisi säilytettävä sähköisessä muodossa.
            
         
               (2)
            
            
               Jotta välitetyt tiedot kirjattaisiin johdonmukaisesti silloinkin, kun markkinoiden tunnustelu tapahtuu tallentamattomissa tapaamisissa tai puhelinkeskusteluissa, olisi laadittava yhdenmukainen mallilomake kyseisten tapaamisten ja keskustelujen kirjallista pöytäkirjaa tai muistiota varten, jonka pitäminen kuuluu tiedon ilmaisevalle markkinaosapuolelle.
            
         
               (3)
            
            
               Jotta välitetyt tiedot kirjattaisiin johdonmukaisesti, tiedon ilmaisevien markkinaosapuolten olisi pidettävä kirjaa kirjallisista tiedonannoista, joilla markkinoiden tunnustelun vastaanottaneille henkilöille ilmoitetaan, että markkinoiden tunnustelun aikana ilmaistu tieto on lakannut olemasta sisäpiiritietoa.
            
         
               (4)
            
            
               Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen on toimittanut komissiolle.
            
         
               (5)
            
            
               Euroopan arvopaperimarkkinaviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä.
            
         
               (6)
            
            
               Rahoitusmarkkinoiden sujuvan toiminnan varmistamiseksi on tarpeen, että tämä asetus tulee voimaan kiireellisesti ja että tässä asetuksessa annettuja säännöksiä sovelletaan samasta päivämäärästä lähtien kuin asetuksessa (EU) N:o 596/2014 annettuja säännöksiä,
            
         ON HYVÄKSYNYT TÄMÄN ASETUKSEN:
   1 artikla
   Kirjattavien tietojen sähköinen muoto
   komission delegoidun asetuksen (EU) 2016/960 (3). 6 artiklassa tarkoitetut kirjattavat tiedot on säilytettävä sähköisessä muodossa.
   2 artikla
   Tietojen kirjaamismuoto kirjallisten pöytäkirjojen tai muistioiden osalta
   Tiedon ilmaisevien markkinaosapuolten on laadittava delegoidun asetuksen (EU) 2016/960 6 artiklan 2 kohdan d alakohdassa tarkoitettu kirjallinen pöytäkirja tai muistio sähköisessä muodossa käyttämällä
   
               a)
            
            
               liitteessä I esitettyä lomaketta, jos tiedon ilmaisevat markkinaosapuolet katsovat, että markkinoiden tunnusteluun kuuluu sisäpiiritiedon ilmaisemista;
            
         
               b)
            
            
               liitteessä II esitettyä lomaketta, jos tiedon ilmaisevat markkinaosapuolet katsovat, ettei markkinoiden tunnusteluun kuulu sisäpiiritiedon ilmaisemista.
            
         3 artikla
   Tietojen kirjaamismuoto mahdollisia sijoittajia koskevien tietojen osalta
   1.   Tiedon ilmaisevien markkinaosapuolten on kirjattava delegoidun asetuksen (EU) 2016/960 4 artiklan 1 kohdassa tarkoitetut tiedot erillisiin luetteloihin kunkin markkinoiden tunnustelun osalta.
   2.   Tiedon ilmaisevien markkinaosapuolten on kirjattava delegoidun asetuksen (EU) 2016/960 4 artiklan 2 kohdassa tarkoitetut tiedot yhteen luetteloon.
   4 artikla
   Tiedonanto- ja kirjaamismuoto ilmoitettaessa, että tieto on lakannut olemasta sisäpiiritietoa
   1.   Tiedon ilmaisevien markkinaosapuolten on ilmoitettava markkinoiden tunnustelun vastaanottaneille henkilöille kirjallisesti, että markkinoiden tunnustelun aikana ilmaistu tieto on lakannut olemasta sisäpiiritietoa.
   2.   Tiedon ilmaisevien markkinaosapuolten on kirjattava 1 kohdan mukaisesti annetut tiedot noudattaen liitteessä III esitettyä lomaketta.
   5 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 3 päivästä heinäkuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä toukokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 1.
   
      (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      (3)  Komission delegoitu asetus (EU) 2016/960, annettu 17 päivänä toukokuuta 2016, Euroopan parlamentin ja neuvoston asetuksen (EU) N:o 596/2014 täydentämisestä teknisillä sääntelystandardeilla siltä osin kuin on kyse tiedon ilmaisevia markkinaosapuolia koskevista asianmukaisista järjestelyistä, järjestelmistä ja menettelyistä markkinoiden tunnustelun tekemisen yhteydessä (ks. tämän virallisen lehden sivu 29).
   
      LIITE I
      
         Lomake delegoidun asetuksen (EU) 2016/960 6 artiklan 2 kohdan d alakohdassa tarkoitettua pöytäkirjaa ja muistiota varten sisäpiiritiedon ilmaisemisen yhteydessä
      
      
                  Kohta
               
               
                  Tekstikenttä
               
            
                  
                              i.
                           
                           
                              Tiedon ilmaisevan markkinaosapuolen nimi
                           
                        
               
                  
                     Tiedon ilmaisevan markkinaosapuolen ja tiedon ilmaisevaan markkinaosapuoleen kuuluvan henkilön täydelliset nimet ja tiedon välittämisessä käytetyt yhteystiedot.
                  
               
            
                  
                              ii.
                           
                           
                              Välitetyt tiedot vastaanottavan henkilön nimi
                           
                        
               
                  
                     Tiedon vastaanottavan henkilön täydellinen nimi ja tiedon välittämisessä käytetyt yhteystiedot.
                  
               
            
                  
                              iii.
                           
                           
                              Tiedon välittämispäivä ja -aika
                           
                        
               
                  
                     Tiedon välittämispäivä ja -aika (-päivät ja -ajat), aikavyöhyke mukaan luettuna.
                  
               
            
                  
                              iv.
                           
                           
                              Selvennys keskustelun luonteesta delegoidun asetuksen (EU) 2016/960 3 artiklan 3 kohdan a alakohdan mukaisesti
                           
                        
               
                  
                     Kirjattu lausuma, joka osoittaa, että tiedon välittäminen tapahtuu markkinoiden tunnustelun tarkoituksessa.
                  
               
            
                  
                              v.
                           
                           
                              Markkinoiden tunnustelun vastaanottavan henkilön nimen vahvistus delegoidun asetuksen (EU) 2016/960 3 artiklan 3 kohdan c alakohdan mukaisesti
                           
                        
               
                  
                     Kirjatut tiedot yhteydenoton kohteena olevalta henkilöltä saadusta vahvistuksesta, että tiedon ilmaiseva markkinaosapuoli välittää tietoja sellaisen henkilön kanssa, jolle mahdollinen sijoittaja on antanut tehtäväksi ottaa vastaan markkinoiden tunnustelun.
                  
               
            
                  
                              vi.
                           
                           
                              Selvennys sisäpiiritiedon välittämisestä delegoidun asetuksen (EU) 2016/960 3 artiklan 3 kohdan d alakohdan mukaisesti
                           
                        
               
                  
                     Kirjatut tiedot lausumasta, joka osoittaa, että henkilö, joka vastaanottaa tiedot, antaessaan suostumuksensa markkinoiden tunnustelun vastaanottamiseen saa tietoja, joiden tiedon ilmaiseva markkinaosapuoli katsoo olevan sisäpiiritietoa, ja viittauksesta asetuksen (EU) N:o 596/2014 11 artiklan 7 kohdassa asetettuun velvoitteeseen.
                  
               
            
                  
                              vii.
                           
                           
                              Arvio siitä, milloin tieto lakkaa olemasta sisäpiiritietoa, delegoidun asetuksen (EU) 2016/960 3 artiklan 3 kohdan e alakohdan mukaisesti
                           
                        
               
                  
                     Kirjatut tiedot mahdollisesti tiedotetusta arvioidusta ajankohdasta, jolloin tieto todennäköisesti julkistetaan tai liiketoimi käynnistetään, sekä selvitys mahdollisten muutosten syistä sekä siitä, miten markkinoiden tunnustelun vastaanottavalle henkilölle ilmoitetaan asiasta, jos arvioitu ajankohta ei enää päde.
                  
               
            
                  
                              viii.
                           
                           
                              Markkinoiden tunnustelun vastaanottavan henkilön velvoitteita koskeva lausuma delegoidun asetuksen (EU) 2016/960 3 artiklan 3 kohdan f alakohdan mukaisesti
                           
                        
               
                  
                     Kirjatut tiedot lausumasta, jossa tiedon vastaanottavalle henkilölle selvennetään sisäpiiritiedon hallussapitoa koskevat asetuksen (EU) N:o 596/2014 11 artiklan 5 kohdan 1 alakohdan b, c ja d alakohdan mukaiset velvoitteet.
                  
               
            
                  
                              ix.
                           
                           
                              Vahvistus suostumuksesta, jota tarkoitetaan delegoidun asetuksen (EU) 2016/960 3 artiklan 3 kohdan g alakohdassa
                           
                        
               
                  
                     Kirjatut tiedot asetuksen (EU) N:o 596/2014 11 artiklan 5 kohdan 1 alakohdan a alakohdassa tarkoitetusta markkinoiden tunnustelun vastaanottavan henkilön suostumuksesta siihen, että hänelle annetaan sisäpiiritietoa (pyyntö ja vastaus).
                  
               
            
                  
                              x.
                           
                           
                              Tiedon ilmaiseminen delegoidun asetuksen (EU) 2016/960 3 artiklan 3 kohdan h alakohdan mukaisesti
                           
                        
               
                  
                     Kuvaus markkinoiden tunnustelun tarkoituksessa ilmaistuista tiedoista ja maininta siitä, mitä tietoja pidetään sisäpiiritietona.
                  
               
            
   
      LIITE II
      
         Lomake delegoidun asetuksen (EU) 2016/960 6 artiklan 2 kohdan d alakohdassa tarkoitettua pöytäkirjaa ja muistiota varten, kun kyseessä ei ole sisäpiiritiedon ilmaiseminen
      
      
                  Kohta
               
               
                  Tekstikenttä
               
            
                  
                              i.
                           
                           
                              Tiedon ilmaisevan markkinaosapuolen nimi
                           
                        
               
                  
                     Tiedon ilmaisevan markkinaosapuolen ja tiedon ilmaisevaan markkinaosapuoleen kuuluvan henkilön täydelliset nimet ja tiedon välittämisessä käytetyt yhteystiedot.
                  
               
            
                  
                              ii.
                           
                           
                              Välitetyt tiedot vastaanottavan henkilön nimi
                           
                        
               
                  
                     Tiedon vastaanottavan henkilön täydellinen nimi ja tiedon välittämisessä käytetyt yhteystiedot.
                  
               
            
                  
                              iii.
                           
                           
                              Tiedon välittämispäivä ja -aika
                           
                        
               
                  
                     Tiedon välittämispäivä ja -aika (-päivät ja -ajat), aikavyöhyke mukaan luettuna.
                  
               
            
                  
                              iv.
                           
                           
                              Selvennys keskustelun luonteesta delegoidun asetuksen (EU) 2016/960 3 artiklan 4 kohdan a alakohdan mukaisesti
                           
                        
               
                  
                     Kirjattu lausuma, joka osoittaa, että tiedon välittäminen tapahtuu markkinoiden tunnustelun tarkoituksessa.
                  
               
            
                  
                              v.
                           
                           
                              Nimen vahvistus delegoidun asetuksen (EU) 2016/960 3 artiklan 4 kohdan c alakohdan mukaisesti
                           
                        
               
                  
                     Kirjatut tiedot yhteydenoton kohteena olevalta henkilöltä saadusta vahvistuksesta, että tiedon ilmaiseva markkinaosapuoli välittää tietoja sellaisen henkilön kanssa, jolle mahdollinen sijoittaja on antanut tehtäväksi ottaa vastaan markkinoiden tunnustelun.
                  
               
            
                  
                              vi.
                           
                           
                              Delegoidun asetuksen (EU) 2016/960 3 artiklan 4 kohdan d alakohdassa tarkoitettu selvennys siitä, että välitettävät tiedot eivät ole sisäpiiritietoa
                           
                        
               
                  
                     Kirjatut tiedot lausumasta, joka osoittaa, että henkilö, joka vastaanottaa tiedot, antaessaan suostumuksensa markkinoiden tunnustelun vastaanottamiseen saa tietoja, joiden tiedon ilmaiseva markkinaosapuoli ei katso olevan sisäpiiritietoa, ja viittauksesta asetuksen (EU) N:o 596/2014 11 artiklan 7 kohdassa asetettuun velvoitteeseen.
                  
               
            
                  
                              vii.
                           
                           
                              Vahvistus suostumuksesta, jota tarkoitetaan delegoidun asetuksen (EU) 2016/960 3 artiklan 4 kohdan e alakohdassa
                           
                        
               
                  
                     Kirjatut tiedot markkinoiden tunnustelun vastaanottavan henkilön suostumuksesta markkinoiden tunnustelun toteuttamiseen (pyyntö ja vastaus).
                  
               
            
                  
                              viii.
                           
                           
                              Tiedon ilmaiseminen delegoidun asetuksen (EU) 2016/960 3 artiklan 4 kohdan f alakohdan mukaisesti
                           
                        
               
                  
                     Kuvaus markkinoiden tunnustelun tarkoituksessa ilmaistuista tiedoista.
                  
               
            
   
      LIITE III
      
         Lomake, jota käytetään kirjattaessa delegoidun asetuksen (EU) N:o 596/2014 11 artiklan 6 kohdan ensimmäisen alakohdan mukaisesti välitetyt tiedot, joilla markkinoiden tunnustelun vastaanottaneelle henkilölle ilmoitetaan siitä, että ilmaistu tieto on lakannut olemasta sisäpiiritietoa
      
      
                  Kohta
               
               
                  Tekstikenttä
               
            
                  
                              i.
                           
                           
                              Tiedon ilmaisevan markkinaosapuolen nimi
                           
                        
               
                  
                     Tiedon ilmaisevan markkinaosapuolen ja tiedon ilmaisevaan markkinaosapuoleen kuuluvan henkilön täydelliset nimet ja tiedon välittämisessä käytetyt yhteystiedot.
                  
               
            
                  
                              ii.
                           
                           
                              Välitetyt tiedot vastaanottavan henkilön nimi
                           
                        
               
                  
                     Tiedon vastaanottavan henkilön täydellinen nimi ja tiedon välittämisessä käytetyt yhteystiedot.
                  
               
            
                  
                              iii.
                           
                           
                              Tiedon välittämispäivä ja -aika
                           
                        
               
                  
                     Tiedon välittämispäivä ja -aika (-päivät ja -ajat), aikavyöhyke mukaan luettuna.
                  
               
            
                  
                              iv.
                           
                           
                              Liiketoimen yksilöinti
                           
                        
               
                  
                     Tiedot, joilla yksilöidään markkinoiden tunnustelun kohteena ollut liiketoimi.
                  
                  
                     Ne voivat sisältää tietoja liiketoimen tyypistä, esim. listautumisanti, toissijainen anti, sulautuminen, blokkikauppa, suunnattu anti, osakepääoman korottaminen.
                  
               
            
                  
                              v.
                           
                           
                              Markkinoiden tunnustelun päivämäärä ja kellonaika
                           
                        
               
                  
                     Tiedot päivämäärästä ja kellonajasta, jona sisäpiiritieto ilmaistiin markkinoiden tunnustelun yhteydessä.
                  
               
            
                  
                              vi.
                           
                           
                              Ilmoitus siitä, että ilmaistu tieto on lakannut olemasta sisäpiiritietoa
                           
                        
               
                  
                     Lausuma, jossa markkinoiden tunnustelun vastaanottajalle ilmoitetaan siitä, että ilmaistu tieto on lakannut olemasta sisäpiiritietoa.
                  
               
            
                  
                              vii.
                           
                           
                              Päivä, jona tieto on lakannut olemasta sisäpiiritietoa
                           
                        
               
                  
                     Päivä, jona markkinoiden tunnustelun yhteydessä ilmaistu tieto on lakannut olemasta sisäpiiritietoa.